stanford-oval/wikipedia huggingface dataset:
Pýrgos (Limassol)
Aiheesta muualla

Kuvia tai muita tiedostoja aiheesta Pýrgos Wikimedia Commonsissa
Κοινοτικό Συμβούλιο Πύργου Λεμεσού. Kylän verkkosivut. (kreikaksi) (englanniksi)
Limassolin alue
| --- | --- |
Kunnat (dímos):  Ágios Athanásios · Germasógeia · Káto Polemídia · Limassol (Lemesós) · Mésa Geitoniá · Ýpsonas 
Yhdyskunnat (koinótita):  Ágios Amvrósios · Ágios Dimítrios · Ágios Geórgios · Ágios Ioánnis · Ágios Konstantínos · Ágios Mámas · Ágios Pávlos · Ágios Theódoros · Ágios Therápon · Ágios Thomás · Ágios Týchonas · Agrídia · Agrós · Akapnoú · Akrotíri · Akroúnta · Álassa · Aléktora · Amíantos · Anógyra · Apesiá · Apsioú · Arakapás · Armenochóri · Ársos · Asgáta · Asómatos · Avdímou · Chandriá · Dieróna · Dorá · Dorós · Dýmes · Episkopí · Eptagóneia · Erími · Fasoúla · Foiní · Foinikária · Gerása · Gerovása · Kaló Chorió · Kaminária · Kantoú · Kapileió · Kivídes · Káto Mýlos · Káto Plátres · Kelláki · Kissoúsa · Klonári · Koiláni · Kolóssi · Korfí · Kouká · Kyperoúnta · Láneia · Lemíthou · Limnátis · Lófou · Louvarás · Maliá · Mandriá · Mathikolóni · Monágri · Monagroúlli · Moní · Moniátis · Mouttagiáka · Ómodos · Páchna · Palaiómylos · Palódeia · Páno Plátres · Páno Polemídia · Paramáli · Paramýtha · Parekklisiá · Peléndri · Pentákomo · Péra Pedí · Pissoúri · Platanísteia · Potamioú · Potamítissa · Prastió Avdímou · Prastió Kellakíou · Pródromos · Pýrgos · Sanída · Silíkou · Sotíra · Soúni-Zanakiá · Spitáli · Sykópetra · Trachóni · Treis Eliés · Trimíklini · Tróodos · Tserkézoi · Vása Kellakíou · Vása Koilaníou · Víkla · Vouní · Zoopigí
Ranskan avoin tennisturnaus 2010

Vuoden 2010 Ranskan avoin tennisturnaus pelattiin 23. toukokuuta – 6. kesäkuuta 2010 Pariisissa. Miesten kaksinpelin voitti Rafael Nadal häviämättä koko turnauksessa erääkään, ja naisten kaksinpelin ykkönen oli Francesca Schiavone. Puolustava mestari miesten sarjassa oli maailmanlistan ykköspelaaja Roger Federer. Naisten mestaruutta puolusti Svetlana Kuznetsova.
Port Authority Bus Terminal

| Port Authority Bus Terminal |
| --- | --- |
 Port Authority Bus Terminalin julkisivua.
Sijainti:  New York, Yhdysvallat
Koordinaatit:  40°45′24″N 73°59′28″W﻿ / ﻿40.756666666667°N 73.991111111111°W﻿ / 40.756666666667; -73.991111111111
Rakennustyyppi:  Linja-autoasema
Valmistumisvuosi:  15. joulukuuta 1950
Omistaja:  Port Authority of New York and New Jersey
 fiPort Authority Bus Terminal 
  
Port Authority Bus Terminal on New Yorkin ja Yhdysvaltain suurin kaukoliikenteen linja-autoasema. Se on myös maailman vilkkain linja-autoasema.
Asema valmistui vuonna 1950, vajaan kahden vuoden rakennustöiden jälkeen. Ensimmäinen merkittävä laajennus aloitettiin vuonna 1960, jolloin aseman katolle lisättiin kolme parkkitasoa, joihin mahtui yhteensä 1 000 autoa. XBL-bussiväylä rakennettiin 1970-luvulla New Jerseyhyn nopeuttamaan pääsyä asemalle. XBL lisäsi Port Authorityn liikennettä voimakkaasti. Aseman kokoa kasvatettiin 1970- ja 1980-lukujen kuluessa yli 50 %. Uudessa laajennusosassa on 52 uutta bussilaituria sekä kauppakeskus.
Aiheesta muualla

Kuvia tai muita tiedostoja aiheesta Port Authority Bus Terminal Wikimedia Commonsissa
Pyhän ruumiin juhlapäivä

Pyhän ruumiin juhlapäivän kulkue Pohjois-Carolinan Charlottessa.
Pyhän ruumiin juhlapäivä eli Herran ruumiin juhla eli Kristuksen pyhän ruumiin ja veren juhla (lat. Festum Sanctissimi Corporis Christi, usein lyhemmin Corpus Christi) on roomalaiskatolisen kirkon juhlapäivä, jota vietetään ehtoollisaineissa palvotun Kristuksen ruumiin kunniaksi. Juhlapäivää alettiin viettää vuonna 1264 paavi Urbanus IV:n määräyksestä.
Pyhän ruumiin juhlapäivää vietetään 60 päivää pääsiäisen jälkeen, Pyhän Kolminaisuuden päivän jälkeisenä torstaina. Se on siten yleensä kesäkuussa, joskus toukokuun lopulla. Vuonna 2015 se oli 4. kesäkuuta.
Päivän viettoon kuuluu katolisissa maissa perinteisesti musiikkia, tanssia ja ilotulituksia.
Pyhän ruumiin juhlapäivää vietetään yleisenä pyhäpäivänä monissa katolisissa Euroopan maissa, muun muassa Itävallassa, Kroatiassa, Puolassa ja Portugalissa, sekä monissa Latinalaisen Amerikan maissa, kuten Brasiliassa, Kolumbiassa, Boliviassa, Chilessä ja Dominikaanisessa tasavallassa.
Viettopäivä

Varhaisin mahdollinen viettopäivä on 21. toukokuuta (kuten vuosina 1818 ja 2285), myöhäisin 24. kesäkuuta (kuten vuosina 1943 ja 2038).
26. toukokuuta 2016
15. kesäkuuta 2017
31. toukokuuta 2018
20. kesäkuuta 2019
11. kesäkuuta 2020
3. kesäkuuta 2021
16. kesäkuuta 2022
8. kesäkuuta 2023
30. toukokuuta 2024
19. kesäkuuta 2025
4. kesäkuuta 2026
Aiheesta muualla

Kuvia tai muita tiedostoja aiheesta Pyhän ruumiin juhlapäivä Wikimedia Commonsissa
Ramon Untersander

| Ramon Untersander |
| --- | --- |

Henkilötiedot
Syntynyt: 21. tammikuuta 1991 (ikä 33) Alt Sankt Johann, Sveitsi
Kansalaisuus:   Sveitsi
Jääkiekkoilija
Pelipaikka:  puolustaja
Maila:  oikea
Pituus:  183 cm
Paino:  90 kg
Seura
Seura:  SC Bern
Sarja:  National League
Pelinumero:  65
Pelaajaura
Pääsarjaura:  2009–
Aik. seurat:  HC Davos (NLA) EHC Biel (NLA)
Ramon Untersander (s. 21. tammikuuta 1991 Alt Sankt Johann, Sveitsi) on sveitsiläinen jääkiekkopuolustaja, joka pelaa NLA-seura SC Bernissä. Hän toimii joukkueensa kapteenina.
Ura > Seuraura

Untersander on SC Rheintalin kasvatti. Hän siirtyi 14-vuotiaana HC Thurgaun junioreihin kaudeksi 2005–2006. Kaudeksi 2006–2007 Untersander siirtyi edelleen HC Davosin U17-junioreihin. Hän voitti Elite Novizenin pudotuspelien syöttöpörssin sekä puolustajien pistepörssin tehoilla 2+9=11. Untersander voitti kauden päätteeksi sarjan mestaruuden. Hän debytoi Davosin miesten joukkueessa vain 17-vuotiaana kaudella 2009–2010, jolloin Untersander pelasi National League A:ssa tulokaskaudellaan 35 runkosarja- ja kaksi playoff-ottelua ilman tehopisteitä. Kauden 2010–2011 päätteeksi hän voitti Sveitsin-mestaruuden.
Kaudella 2011–2012 Untersander edusti Davosia myös seuran perinteisesti isännöimässä Spengler Cupissa, jonka joukkue voitti. Hän pelasi Davosin lisäksi kauden aikana myös viisi ottelua lainalla EHC Bielissä, jonne Untersander siirtyi jatkamaan NLA-uraansa kaudeksi 2012–2013. Kaudella 2014–2015 hän oli Bielin tehokkain puolustaja tehoilla 3+14=17.
Untersander siirtyi kaudeksi 2015–2016 SC Berniin. Hän oli kuudella osumallaan joukkueen eniten maaleja tehnyt puolustaja. Pudotuspeleissä Untersander voitti tehoilla 3+9=12 koko NLA:n puolustajien piste- ja syöttöpörssin sekä jakoi maalipörssin voiton Genève-Servette HC:n Romain Loeffelin kanssa. Hän voitti kauden päätteeksi Sveitsin-mestaruuden. Kaudella 2016–2017 Untersander oli Bernin tehokkain puolustaja tehoilla 12+18=30, joilla hän sijoittui koko NLA:n puolustajien maalipörssissä toiseksi edellään vain Lausanne HC:n Joel Genazzi sekä jakoi puolustajien pistepörssin viidennen sijan EV Zugin Raphael Diazin kanssa. Untersander jakoi Diazin kanssa myös pudotuspelien puolustajien maalipörssin voiton viidellä osumallaan ja sijoittui puolustajien pistepörssissä toiseksi hänen jälkeensä. Untersander voitti kauden päätteeksi Sveitsin-mestaruuden.
Ura > Maajoukkueura

| Mitalit> Maa:   Sveitsi.Miesten jääkiekko.MM-kilpailut  | Mitalit> Maa:   Sveitsi.Miesten jääkiekko.MM-kilpailut  | Mitalit> Maa:   Sveitsi.Miesten jääkiekko.MM-kilpailut  | Maa:   Sveitsi> Miesten jääkiekko. |
| --- | --- | --- | --- |
|  Hopeaa | Tanska 2018 | jääkiekko |  |
Untersander edusti Sveitsiä Pyeongchangin olympiakisoissa 2018. Saman vuoden MM-kilpailuissa hän oli voittamassa hopeaa. Untersander teki A-maajoukkuedebyyttinsä Deutschland Cupissa 7. marraskuuta 2014 Münchenissä isäntäjoukkue Saksaa vastaan. Hän on kuulunut myös Sveitsin kapteenistoon kaudella 2017–2018. Untersander edusti joukkuetta kauden aikana Spengler Cupissa, jonka finaaliin Sveitsi eteni, mutta hävisi kuitenkin Kanadalle lukemin 3–0.
Untersander pelasi myös alle 20-vuotiaiden MM-kilpailuissa vuosina 2010 ja 2011, joista ensimmäisessä turnauksessa hänet valittiin Ruotsia vastaan pelatun pronssiottelun päätteeksi Sveitsin ottelun parhaaksi pelaajaksi. Untersander pelasi myös alle 18-vuotiaiden Ivan Hlinkan muistoturnauksessa vuonna 2008. Yhteensä hän on pelannut 31 nuorten ja 43 poikien maaottelua.
Delhi Capitals

Delhi Capitals on intialainen krikettijoukkue Delhin kaupungista. Se on vuodesta 2008 lähtien pelannut kriketin T20-pelimuodon ammattilaisliigassa Indian Premier Leaguessa. Kotiottelunsa Capitals pelaa Feroz Shah Kotla Groundilla, johon mahtuu 41 820 katsojaa.
Seura on IPL:n seitsemästä alkuperäisjoukkueesta ainoa, joka ei ole kauden 2018 loppuun mennessä yltänyt kertaakaan sarjan loppuotteluun. Ennen vuotta 2018 joukkue tunnettiin nimellä Delhi Daredevils.
DC Shoes

DC Shoesin logo.
DC-kengät
DC Shoes on yhdysvaltalainen kenkä-/vaatemerkkiyhtiö, jonka perusti vuonna 1994 Ken Block ja Damon Way. DC on erikoistunut rullalautailukenkiin kuten myös lumilautailukenkiin, -paitoihin, -housuihin ja -takkeihin.
DC valmistaa myös suoralippaisia, säätövalinnattomia New Era -lippalakkeja, jotka ovat nousseet valtavaan suosioon varsinkin nuorten keskuudessa.
Aiheesta muualla

Kotisivut (Arkistoitu – Internet Archive)
Diomedes Cato

Diomedes Cato (1560/1565 – 1619 tai myöhemmin) oli italialaissyntyinen säveltäjä ja luutisti, joka asui ja työskenteli lähes koko elämänsä Puolassa.
Cato syntyi lähellä Trevisoa vuosien 1560 ja 1565 välillä. Hänen isänsä oli opettaja. Lapsena Cato siirtyi perheineen Puolaan. Cato aloitti musiikinopintonsa Krakovassa. Vuosina 1588–1593 Cato työskenteli luutistina Sigismund III Vaasan hovissa. Vuosina 1593–1594 Caton tiedetään olleen Ruotsissa. Hänen elämästään vuoden 1619 jälkeen ei ole säilynyt tietoa.
Cato sävelsi sekä instrumentaali- että vokaalimusiikkia. Monissa hänen teoksissaan käytetään luuttua.
Diomede (Alaska)

| Diomede |
| --- | --- |

 Koordinaatit: 65°45′35″N, 168°55′39″W 
Valtio:  Yhdysvallat
Osavaltio:  Alaska
Piirikunta:  Nome
Pinta-ala:  
 – Kokonaispinta-ala:  7,4 km²
 – Josta vettä:  0 km² (0 %)
Väkiluku:  146
 – Väestötiheys:  19,8 as./km²
Aikavyöhyke:  UTC-9
 
   
Infobox OKVirheellinen NIMI-arvo: 
Diomede on pieni kaupunki Länsi-Alaskassa. Se sijaitsee Pienen-Diomeden saaren länsirannalla Beringinsalmessa.
Vuoden 2000 väestönlaskennassa asukkaita oli 146, joista valtaosa (yli 90 %) edustaa alueen alkuperäisväestöä, ingalikmiut-eskimoita, jotka harjoittavat enimmäkseen luontaiselinkeinoja (kalastus, metsästys).
Asutuskeskus sijaitsee saaren ainoalla niemekkeellä, jossa ranta ei vietä jyrkkänä rinteenä mereen. Paikkakunnalla ei ole vaikeiden jääolojen vuoksi satamaa, eikä saarella lentokenttää. Pääasiallinen yhteys 40 km:n päässä sijaitsevalle mantereelle on helikopterilla. Elintarvikkeet, polttoaine ja muu tavara saapuvat kesäisellä proomukuljetuksella. Kylä sähköistettiin 1970-luvulla dieselgeneraattoreilla.
Diomeden kaupunki ("city").
Vesi saadaan kylän yhteisestä kaivosta, josta se pumpataan sulan maan aikaan suureen vesisäiliöön. Vesijohtoja ei kuitenkaan voi putkien jäätymisen takia rakentaa, ja vesi kannetaan koteihin. Säiliö tyhjenee maaliskuulle tultaessa, ja lopputalvesta asukkaat sulattavat vetensä jäästä.
Quinta do Bill

Quinta do Billin esiintyminen Bragassa 2. kesäkuuta 2005
Quinta do Bill on portugalilainen folk rock -yhtye. Se perustettiin lähellä Tomaria 1987.
Quinta do Billin alkuperäiset jäsenet olivat Carlos Moisés, Rui Dias ja Paulo Bizarro.
Diskografia

Sem rumo
Filhos da nação
Trilho do sol
Dias de cumplicidade
Best of
Nómadas
Ao Vivo Tour 2003
Aiheesta muualla

Viralliset sivut (Arkistoitu – Internet Archive) (portugaliksi)
David Taylor

David Taylor (14. maaliskuuta 1954 Forfar – 24. kesäkuuta 2014) oli skotlantilainen jalkapallovaikuttaja. Hän toimi Euroopan jalkapalloliiton Uefan pääsihteerinä 2007–2009.
Aiemmin Taylor työskenteli Skotlannin jalkapalloliiton pääsihteerinä. Koulutukseltaan hän oli juristi ja MBA.
Raimo Hämäläinen (kirjailija)

Raimo Antero Hämäläinen (s. 5. kesäkuuta 1942 Sumiainen) on suomalainen opettaja ja kirjailija.
Hämäläinen kävi oppikoulua Suolahdessa ja Äänekoskella. Hän valmistui 1967 filosofian kandidaatiksi Jyväskylän yliopistosta ja toimi sitten vuodesta 1969 Savonlinnan taidelukion äidinkielen ja kirjallisuuden opettajana.
Hämäläinen esikoisteos, romaani Kun minä kotoani läksin kertoo nuoren pojan varttumisesta muutosten keskellä elävällä keskisuomalaisella  maaseudulla. Toinen romaani Tapahtui keväällä kertoo Jouko-pojan keväästä, kun hän pyrkii ja pääsee oppikouluun. 1900-luvun alkuun sijoittuvan romaanin ”Sitten elämä alkaa” päähenkilö on keskisuomalaisen torpan tyttö.
Hämäläinen on kirjoittanut pakinoita Sisä-Suomen lehteen 1974–1980 sekä kirjoittanut myös muihin lehtiin kolumneja ja mielipidekirjoituksia. Hämäläinen on tehnyt myös laulujen sanoituksia ja kirjoittanut runoja. 2001 Hämäläinen voitti jyväskyläläisen teatteriryhmä Pahnanpohjimmaisten näytelmäkilpailun pienoisdraamalla Valse triste.
Kirjoittamisen lisäksi Hämäläinen harrastaa kuvataiteita. Hän on osallistunut vuodesta 1988 taiteilijaseura Ars novan näyttelyihin ja pitänyt yksityisnäyttelyitä Savonlinnassa.
Teoksia

Kun minä kotoani läksin. Gummerus 1974
Tapahtui keväällä. Kirjayhtymä 1976
Sitten elämä alkaa : kertomus erään nuoren tytön elämästä. Kirjayhtymä 1982
Valse triste : näytelmä. 2002
Palkinnot

Gummeruksen palkinto 1974
Maaseudun sivistysliiton romaanikilpailun 2. palkinto 1974
Damir Mršić

| Damir Mršić> Henkilötiedot |
| --- | --- |
Koko nimi:  Demir Kaan
Syntynyt: 25. lokakuuta 1970 (ikä 53) Tuzla, Bosnia ja Hertsegovina
Kansalaisuus:   Bosnia ja Hertsegovina  Turkki
Koripalloilija
Pituus:  190 cm
Paino:  90 kg
Nyk. joukkue:   Fenerbahçe Ülkerspor
Sarja:  Turkin koripalloliiga Euroliiga
Pelaajaura
Seurajoukkueet
1989–1992 1992–1995 1995–1997 1997–2000 2000–2001 2001–2002 2002–2003 2003–2004 2004–:   Sloboda Dita   KK Split   Netas   Tuborg Izmir   Troy Pilsner   Fenerbahçe Ülkerspor   UNIKS Kazan   Dynamo Moscova    Fenerbahçe Ülkerspor
Maajoukkueet
1999–2005:   Bosnia ja Hertsegovina
Aiheesta muualla
FIBA
Damir Mršić (s. 25. lokakuuta 1970 Tuzlassa Jugoslaviassa) on bosnialainen koripalloilija. Hän omistaa myös Turkin kansalaisuuden, jonka takia hänen nimensä on vuodesta 2003 lähtien ollut Damir Kaan. Tällä hetkellä hän on vanhin pelaaja Turkin liigassa. Vuosina 1999-2005 hän pelasi myös Bosnia ja Hertsegovinan koripallomaajoukkueessa.
Aiheesta muualla

Virallinen kotisivu (Arkistoitu – Internet Archive)
Fenerbahcen pelaajaprofiili
Euroliigan pelaajaprofiili
Faniklubi (Arkistoitu – Internet Archive)
TBL:n pelaajaprofiili (Arkistoitu – Internet Archive)
David Thompson (koripalloilija)

| David Thompson |
| --- | --- |
 David Thompson yliopistopelaajana.
Henkilötiedot
Koko nimi:  David O'Neil Thompson
Syntynyt: 13. heinäkuuta 1954 (ikä 70) Shelby, Pohjois-Carolina
Kansalaisuus:   Yhdysvallat
Koripalloilija
Pelipaikka:  heittävä takamies
Pituus:  193 cm
NBA-varaus:  1. varaus, 1975 Atlanta Hawks
David O'Neil Thompson (s. 13. heinäkuuta 1954 Shelby, Pohjois-Carolina) on yhdysvaltalainen koripalloilija. Hän pelasi pääasiassa heittävänä takamiehenä ABA:ssa ja NBA:ssa kausina 1975–1984. Hänet nimettiin Naismith Memorial Basketball Hall of Fameen vuonna 1996.
Atlanta Hawks varasi Thompsonin NBA:han ensimmäisellä varausvuorolla vuoden 1975 varaustilaisuudessa. Hän aloitti ammattilaisuransa kuitenkin kilpailevan ABA-liigan Denver Nuggetsissa, joka siirtyi NBA:han vuonna 1976 ABA:n tultua lakkautetuksi. Thompson edusti Nuggetsia seitsemän kautta ja sen jälkeen vielä Seattle SuperSonicsia kaksi kautta.
Thompson pelasi ABA- ja NBA-urallaan 592 runkosarjaottelua, joissa hän teki keskimäärin 22,7 pistettä, otti 4,1 levypalloa ja antoi 3,3 koriin johtanutta syöttöä. Kauden 1977–1978 viimeisessä runkosarjaottelussa hän teki 73 pistettä taistellessaan kauden korintekijätilaston kärkipaikasta, jonka kuitenkin vei San Antonio Spursin George Gervin. Pudotuspelejä Thompsonille kertyi 40, ja niissä hän teki keskimäärin 24,1 pistettä, otti 5,0 levypalloa ja antoi 3,5 koriin johtanutta syöttöä. Hän pelasi kerran ABA:n ja neljä kertaa NBA:n tähdistöottelussa. Hänet valittiin NBA:n ykköstähdistökentälliseen vuosina 1977 ja 1978.
Dave Lewis (jääkiekkoilija)

| Dave Lewis |
| --- | --- |

Henkilötiedot
Syntynyt: 3. heinäkuuta 1953 Kindersley, Saskatchewan
Kansalaisuus:   Kanada  Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  93 kg
Pelaajaura
Pääsarjaura:  1973–1987
Seurat:  New York Islanders   Los Angeles Kings   New Jersey Devils   Detroit Red Wings
NHL-varaus:  33. varaus, 1973 New York Islanders
WHA-varaus:  32. varaus, 1973 Alberta Oilers
Valmennusura
Vuodet:  1987–2018
Seurat:  Detroit Red Wings   Boston Bruins   Los Angeles Kings   Ukrainan maajoukkue   Carolina Hurricanes   Valko-Venäjän maajoukkue
David Rodney Lewis (s. 3. heinäkuuta 1953 Kindersley, Saskatchewan) on kanadalainen entinen jääkiekkoilija ja nykyinen jääkiekkovalmentaja. Lewis on pelannut NHL-liigassa 1 008 ottelua ja toiminut Los Angeles Kingsin kapteenina. Hän toimi vuosina 1987–2005 Detroit Red Wingsin valmentajana. Vuosina 2014–2018 Lewis luotsasi Valko-Venäjän maajoukkuetta. Lewis on toiselta kansalaisuudeltaan yhdysvaltalainen. Lewis teki NHL-urallaan yhteensä 36 maalia ja 223 tehopistettä. Lewis oli vasemmalta laukova puolustaja.
Polvilampi (Kivijärvi)

| Polvilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°09′07″N, 24°55′15″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskuoja:  oja Veitjokeen 
Järvinumero:  14.447.1.002
Mittaustietoja
Pinnankorkeus:  150 m  
Pituus:  180 m  
Leveys:  90 m  
Rantaviiva:  0 km  
Pinta-ala:  0 ha  
Saaria:  ei saaria 
 fiPolvilampi 
Polvilampi  on Keski-Suomessa Kivijärvellä  Lahdenperän lähellä sijaitseva lampi.
Maantietoa

Lampi on 180 metriä pitkä, 90 metriä leveä, ja sen pinta-ala on 0,0 hehtaaria. Lammella ei ole kartan mukaan saaria.  Sen rantaviivan pituus on 0 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Veitjoen valuma-alueeseen (14.447) se kuuluu. Lammen vedenpinnan korkeus on 150 metriä mpy.
Professional Poker Tour

Professional Poker Tour (PPT) oli World Poker Tourin emoyhtiön WPT Enterprisesin järjestämä televisioitu pokeriturnausten sarja. Ensimmäisellä tuotantokaudella pelattiin marraskuun 2004 ja toukokuun 2005 välillä viisi turnausta. Toisen tuotantokauden turnausten piti alkaa syyskuussa 2006, mutta suunniteltuja turnauksia ei käyty.
PPT:n televisiolähetysten pääkommentaattorina toimi Matt Corboy yhdessä pokeriammattilaisen Mark Seifin kanssa, pelisalista tapahtumia raportoi Kaye Han. Ensimmäisen tuotantokauden esittäminen alkoi Yhdysvalloissa 5. heinäkuuta 2006 ja Suomessa kesällä 2007.
Osallistujat

PPT-turnaukset pelattiin ilmaisina kutsuturnauksina, jonka voittaja sai 225 000 dollaria. Kutsun saadakseen pelaajan piti olla ansioitunut turnauspelaaja. Ensimmäisellä tuotantokaudella PPT ilmoitti seuraavat kriteerit pelioikeuden saamiseksi:
Osallistujat > Kolme vuoden pelioikeus

kaikki WPT-voittajat
pelaaja, joka on ollut WPT:n finaalipöydässä useammin kuin kerran yhdellä tuotantokaudella
WPT:n mestaruusturnauksen kolme parasta
10 parasta WPT:n toisen tuotantokauden Vuoden pelaaja -listalta
kaikki WSOP:n pääturnauksen voittajat
WSOP:n pääturnauksen vuosien 2003 ja 2004 kolme parasta
10 parasta CardPlayerin Vuoden pelaaja -listalta
10 parasta Phil Hellmuth Jr:n Champion of the Year -listalta
World Poker Tour Walk of Famen jäsenet
Poker Hall of Famen jäsenet
Osallistujat > Kahden vuoden pelioikeus

WPT:n mestaruusturnauksen neljäs, viides ja kuudes
WSOP:n pääturnauksen neljäs, viides ja kuudes vuosina 2003 ja 2004
Osallistujat > Yhden, kahden tai kolmen vuoden pelioikeus

PPT Advisory Committeen valitsemat pelaajat
10 parasta Poker Europan vuoden 2004 listalta
WPT:n selostajat
Televisioformaatti

Jokainen turnaus lähetettiin televisiossa viidessä osassa. Poiketen WPT-lähetyksistä PPT:n ohjelmat eivät seuranneet ainoastaan turnauksen finaalipöytää vaan turnausta alusta loppuun. Viides ohjelma oli turnauksen finaalipöytä. Jokaisessa lähetyksessä oli yksi televisioitu pöytä, jonka peliä seurattiin. Muista pöydistä näytettiin lyhyitä pätkiä ratkaisevista käsistä.
Tulokset

| Turnaus | Kasino | Pelipäivä | Voittaja |
| --- | --- | --- | --- |
| World Poker Finals | Foxwoods Resort Casino (Manshantucket, CT) | 9. marraskuuta 2004 | John Juanda |
| LA Poker Classic | Commerce Casino (Los Angeles, CA) | 8.- 9. helmikuuta 2005 (finaali 25.) | Erick Lindgren |
| Bay101 | Bay101 (San Jose, CA) | 2.- 3. maaliskuuta 2005 (finaali 12.) | Tom McEvoy |
| 3rd Annual Five Star World Poker Classic | Bellagio (Las Vegas, NV) | 15. - 16. huhtikuuta 2005 (finaali 25.) | Lee Markholt |
| Mirage Poker Showdown | Mirage (Las Vegas, NV) | 10. - 11. toukokuuta 2005 (finaali 27.) | Ted Forrest |
Aiheesta muualla

Viralliset kotisivut
Pranab Mukherjee

| Pranab Mukherjee> প্রনব কুমার মুখার্জী |
| --- | --- |
 Virallinen muotokuva (2012).
Intian presidentti
 25. heinäkuuta 2012 – 25. heinäkuuta 2017  
Pääministeri:  Manmohan Singh Narendra Modi
Varapresidentti:  Mohammad Hamid Ansari
Edeltäjä:  Pratibha Patil
Seuraaja:  Ram Nath Kovind
Henkilötiedot
Syntynyt: 11. joulukuuta 1935 Kirnahar, Länsi-Bengali
Kuollut: 31. elokuuta 2020 (84 vuotta)
Puoliso:  Suvra Mukherjee
Tiedot
Puolue:  Intian kongressipuolue
Uskonto:  hindulaisuus
Aiheesta muualla
pranabmukherjee.nic.in
Pranab Kumar Mukherjee (bengaliksi প্রণব কুমার মুখোপাধ্যায়, Prônôb Kumar Mukhopadhyaẏ, 11. joulukuuta 1935 Kirnahar, Länsi-Bengali – 31. elokuuta 2020) oli intialainen poliitikko, joka toimi maansa presidenttinä vuosina 2012–2017. Hän oli ennen presidenttiyttään Intian kongressipuolueen (INC) jäsen. 1980-luvun lopulla hän oli kolmen vuoden ajan itse perustamansa Rashtriya Samajwadi Congress -puolueen (RSC) johtaja, mutta palasi Intian kongressipuolueeseen Rajiv Gandhin pääministerikauden päätyttyä.
Poliittinen ura > Ministerinä

Mukherjee toimi monissa ministerintehtävissä 1970-luvulta alkaen, muun muassa kauppaministerinä, puolustusministerinä, ulkoministerinä ja valtiovarainministerinä. Intian valtiovarainministeri hän on ollut tammikuusta 1982 joulukuuhun 1984, Indira Gandhin ollessa pääministeri, ja uudelleen tammikuusta 2009 kesäkuuhun 2012, Manmohan Singhin johtamassa hallituksessa. Hän jätti ministeriytensä pyrkiessään maansa presidentiksi, johon tehtävään hänet myös valittiin heinäkuussa 2012. Kauppaministerinä hän on toiminut tammikuusta 1980 tammikuuhun 1982 (Gandhin hallituksessa) sekä tammikuusta 1993 helmikuuhun 1995 (P. V. Narasimha Raon hallituksessa), puolustusministerinä toukokuusta 2004 lokakuuhun 2006 (Singhin hallituksessa) ja ulkoministerinä helmikuusta 1995 toukokuuhun 1996 (Raon hallituksessa) sekä lokakuusta 2006 toukokuuhun 2009 (Singhin hallituksessa).
Poliittinen ura > Parlamentin jäsenenä

Mukherjee valittiin Intian parlamentin ylähuoneeseen Rajya Sabhaan ensimmäisen kerran vuonna 1969 ja hän toimi sen jäsenenä vuoteen 2004. Hänet uudelleenvalittiin vuosina 1975, 1981, 1993 ja 1999. Vuonna 2004 hänet valittiin ensimmäisen kerran Intian parlamentin alahuoneeseen, Lok Sabhaan, jossa hän edusti Jangipurin vaalipiiriä. Hänet valittiin toiselle Lok Sabha -kaudelleen vuonna 2009.
Mukherjee toimi ylähuoneen johtajana (engl. Leader of the House) vuosina 1980–1985 ja alahuoneen johtajana vuosina 2004–2012.
Poliittinen ura > Presidenttinä

25. heinäkuuta 2012 Mukherjeesta tuli Intian presidentti. Hänen toimikautensa kesti viisi vuotta.